
ส่วนที่ ๑


๑. ด้านกายภาพ

๑.๑  ที่ตั้งของหมู่บ้านหรือชุมชนหรือตำบล
ที่ตั้ง


เทศบาลตำบลหนองแก  มีพื้นที่ทั้งหมด ๒.๕ ตารางกิโลเมตร ( ๑,๕๖๒.๕๐ ไร่ ) ตั้งอยู่ทิศตะวันตกของอำเภอหนองเรือ  ห่างจากอำเภอหนองเรือประมาณ ๑๖ กิโลเมตร  อยู่ทางทิศตะวันตกของจังหวัดขอนแก่น  โดยห่างจากจังหวัดขอนแก่นประมาณ ๖๐ กิโลเมตร บนทางหลวงแผ่นดินสายที่ ๑๒ ถนนมลิวรรณ ( ขอนแก่น – เชียงใหม่ )  ห่างจากจังหวัดเลยประมาณ ๑๔๐ กิโลเมตร และห่างจากกรุงเทพมหานครประมาณ  ๕๐๙ กิโลเมตร  
๑.๒  ลักษณะภูมิประเทศ

เทศบาลตำบลหนองแก มีพื้นที่ทั้งหมด  ๒.๕  ตารางกิโลเมตร ( ๑,๕๖๒.๕๐ ไร่ ) พื้นที่ส่วนใหญ่เป็นที่ราบใช้ในการเกษตรกรรม คือ การทำนาและปลูกพืชสวน สภาพดินเป็นดินร่วนปนทราย มีการระบายน้ำได้ดี  ความอุดมสมบูรณ์ต่ำ นอกจากนั้นเป็นที่อยู่อาศัยและประกอบการค้า โดยได้แบ่งพื้นที่การปกครองในเขตเทศบาลเป็น  ๘  ชุมชน  ประกอบด้วย

1.2.1  ชุมชนแสงตะวัน

1.2.2  ชุมชนแสงมณี

1.2.3  ชุมชนแสงชัย

1.2.4  ชุมชนประชาราษฎร์สามัคคี

1.2.5  ชุมชนพลนิมิต

1.2.6  ชุมชนคุรุราษฎร์สามัคคี

1.2.7  ชุมชนอนามัย

1.2.8  ชุมชนบูรพาสามัคคี

๑.๓  ลักษณะภูมิอากาศ

สภาพภูมิอากาศมีลักษณะอากาศร้อน อุณหภูมิเฉลี่ย ๓๑ – ๓๔ องศาเซลเซียส มี ๓ ฤดู คือ ฤดูร้อน  ฤดูฝนและฤดูหนาว
๑.๔  ลักษณะของดิน

 
เทศบาลตำบลหนองแก มีพื้นที่ทั้งหมด  ๒.๕  ตารางกิโลเมตร ( ๑,๕๖๒.๕๐ ไร่ ) สภาพดินเป็น   ดินร่วนปนทรายมีการระบายน้ำได้ดี ความอุดมสมบูรณ์ต่ำพื้นที่ส่วนใหญ่เป็นที่ราบใช้ในการเกษตรกรรม
สภาพทั่วไปและข้อมูลพื้นฐาน

